phoneee/thai-legal-corpus huggingface dataset:
พระราชบัญญัติกู้เงินจากธนาคารระหว่างประเทศเพื่อการบูรณะและวิวัฒนาการ พ.ศ. 2506พระราชบัญญัติ กู้เงินจากธนาคารระหว่างประเทศ เพื่อการบูรณะและวิวัฒนาการ พ.ศ. ๒๕๐๖ภูมิพลอดุลยเดช ป.ร. ให้ไว้ ณ วันที่ ๒๔ มกราคม พ.ศ. ๒๕๐๖ เป็นปีที่ ๑๘ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรกู้เงินเพื่อใช้จ่ายในการลงทุนเพื่อการพัฒนาเศรษฐกิจของประเทศ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภาร่างรัฐธรรมนูญในฐานะรัฐสภา ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติกู้เงินจากธนาคารระหว่างประเทศเพื่อการบูรณะและวิวัฒนาการ พ.ศ. ๒๕๐๖"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้รัฐมนตรีว่าการกระทรวงการคลังมีอำนาจกู้เงินจากธนาคารระหว่างประเทศเพื่อการบูรณะและวิวัฒนาการตามมาตรา ๕ ทวิ แห่งพระราชบัญญัติให้อำนาจปฏิบัติการเกี่ยวกับกองทุนการเงินและธนาคารระหว่างประเทศ พ.ศ. ๒๔๙๔มาตรา 3 ซึ่งแก้ไขเพิ่มเติมโดยพระราชบัญญัติให้อำนาจปฏิบัติการเกี่ยวกับกองทุนการเงินและธนาคารระหว่างประเทศ (ฉบับที่ ๒) พ.ศ. ๒๔๙๘ เพื่อใช้จ่ายในการลงทุนเพื่อการพัฒนาเศรษฐกิจของประเทศ ภายในกำหนดเวลาไม่เกินวันที่ ๓๐ กันยายน พ.ศ. ๒๕๑๐ เป็นมูลค่าไม่เกินห้าพันล้านบาทมาตรา 3 จะเป็นเงินตราต่างประเทศสกุลหนึ่งหรือหลายสกุลก็ได้ ในกรณีกู้เงินตราต่างประเทศสกุลดอลลาร์สหรัฐอเมริกาให้คำนวณอัตราหนึ่งดอลลาร์ต่อยี่สิบบาท ถ้าเป็นเงินตราสกุลอื่นให้คำนวณโดยเทียบจากค่าเสมอภาคของเงินตราสกุลนั้น การกู้เงินแต่ละคราวให้ประกาศในราชกิจจานุเบกษามาตรา 4 มาตรา ๔ อัตราดอกเบี้ยในการกู้เงินให้กำหนดไม่เกินร้อยละหกต่อปีมาตรา 5 มาตรา ๕ เวลาชำระต้นเงินกู้คืนให้กำหนดไม่เกินสามสิบปีนับแต่วันทำสัญญากู้มาตรา 6 มาตรา ๖ ให้รัฐมนตรีว่าการกระทรวงการคลังรักษาการตามพระราชบัญญัตินี้ผู้รับสนองพระบรมราชโองการ จอมพล ส. ธนะรัชต์ นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่รัฐบาลมีโครงการขอกู้เงินจากธนาคารระหว่างประเทศเพื่อการบูรณะและวิวัฒนาการ มาใช้จ่ายในการลงทุนเพื่อพัฒนาเศรษฐกิจของประเทศ แต่ตามพระราชบัญญัติให้อำนาจปฏิบัติการเกี่ยวกับกองทุนการเงินและธนาคารระหว่างประเทศ พ.ศ. ๒๔๙๔ซึ่งแก้ไขเพิ่มเติมโดยพระราชบัญญัติให้อำนาจปฏิบัติการเกี่ยวกับกองทุนการเงินและธนาคารระหว่างประเทศ (ฉบับที่ ๒) พ.ศ. ๒๔๙๘ ได้ให้อำนาจรัฐบาลถือประโยชน์จากสมาชิกภาพทำการกู้เงินและค้ำประกันการกู้เงินขององค์การของรัฐบาลจากธนาคารระหว่างประเทศได้และได้ระบุไว้ว่าการกู้เงินดังกล่าวจะเป็นผลสมบูรณ์ต่อเมื่อได้ตราขึ้นเป็นพระราชบัญญัติ ฉะนั้น จึงสมควรตราพระราชบัญญัติฉบับนี้ขึ้น
พระราชกฤษฎีกากำหนดเขตที่ดินในท้องที่ตำบลแสลงพันอำเภอลำปลายมาศจังหวัดบุรีรัมย์ให้เป็นเขตโครงการจัดรูปที่ดินพ.ศ.๒๕๔๑ ภูมิพลอดุลยเดชป.ร.ให้ไว้ณ วันที่ ๑๕ พฤศจิกายน พ.ศ. ๒๕๔๑เป็นปีที่๕๓ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในท้องที่ตำบลแสลงพัน อำเภอลำปลายมาศ จังหวัดบุรีรัมย์ให้เป็นเขตโครงการจัดรูปที่ดิน อาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย และมาตรา ๒๔ วรรคหนึ่ง แห่งพระราชบัญญัติจัดรูปที่ดินเพื่อเกษตรกรรมพ.ศ. ๒๕๑๗ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลแสลงพัน อำเภอลำปลายมาศ จังหวัดบุรีรัมย์ให้เป็นเขตโครงการจัดรูปที่ดิน พ.ศ. ๒๕๔๑มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ที่ดินในเขตท้องที่ตำบลแสลงพันอำเภอลำปลายมาศ จังหวัดบุรีรัมย์ ภายในแนวเขตตามแผนที่ท้ายพระราชกฤษฎีกานี้ซึ่งปรากฏรายชื่อเจ้าของหรือผู้ครอบครองที่ดินโดยชอบด้วยกฎหมายตามบัญชีท้ายพระราชกฤษฎีกานี้เป็นเขตโครงการจัดรูปที่ดินมาตรา ๔ ให้รัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกากำหนดเขตที่ดินในท้องที่ตำบลแสลงพัน อำเภอลำปลายมาศ จังหวัดบุรีรัมย์ให้เป็นเขตโครงการจัดรูปที่ดิน พ.ศ. ๒๕๔๑๒.บัญชีรายชื่อเจ้าของหรือผู้ครอบครองที่ดินโดยชอบด้วยกฎหมายท้ายพระราชกฤษฎีกากำหนดเขตที่ดินในท้องที่ตำบลแสลงพันอำเภอลำปลายมาศ จังหวัดบุรีรัมย์ ให้เป็นเขตโครงการจัดรูปที่ดิน พ.ศ. ๒๕๔๑(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือ เนื่องจากทางราชการได้ดำเนินการสำรวจที่ดินเพื่อจัดรูปที่ดินเพื่อเกษตรกรรมในท้องที่ตำบลแสลงพัน อำเภอลำปลายมาศ จังหวัดบุรีรัมย์และได้สอบถามความสมัครใจจากเจ้าของที่ดินแล้วเจ้าของที่ดินมีจำนวนเกินกึ่งหนึ่งของบรรดาเจ้าของที่ดินทั้งหมดได้ยินยอมให้ทางราชการดำเนินการจัดรูปที่ดินได้สมควรกำหนดเขตที่ดินในท้องที่ดังกล่าวให้เป็นเขตโครงการจัดรูปที่ดิน จึงจำเป็นต้องตราพระราชกฤษฎีกานี้ศิรวัชร์/จัดทำ๗กรกฎาคม ๒๕๖๐[๑]ราชกิจจานุเบกษา เล่ม ๑๑๕/ตอนที่ ๘๗ ก/หน้า ๓/๒๔ พฤศจิกายน ๒๕๔๑
ระเบียบเทศบาลตำบลสตึกระเบียบเทศบาลตำบลสตึกว่าด้วยการรักษาความเป็นระเบียบเรียบร้อยและความปลอดภัยในการให้ประชาชนเข้าตรวจดูข้อมูลข่าวสารพ.ศ. ๒๕๕๕ อาศัยอำนาจตามความในมาตรา ๙ แห่งพระราชบัญญัติข้อมูลข่าวสารของราชการพ.ศ. ๒๕๔๐ และ ข้อ ๔ แห่งประกาศคณะกรรมการข้อมูลข่าวสารของราชการ ลงวันที่ ๒๔กุมภาพันธ์ พ.ศ. ๒๕๔๑ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูเทศบาลตำบลสตึก จึงวางระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบเทศบาลตำบลสตึก ว่าด้วยการรักษาความเป็นระเบียบเรียบร้อยและความปลอดภัยในการให้ประชาชนเข้าตรวจดูข้อมูลข่าวสารพ.ศ. ๒๕๕๕ข้อ ๒[๑] ระเบียบนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ ๓ ให้นายกเทศมนตรีตำบลสตึกรักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบนี้ให้นายกเทศมนตรีตำบลสตึกมีอำนาจวินิจฉัยสั่งการตามที่เห็นสมควรข้อ ๔ ให้ประชาชนเข้าตรวจดู ศึกษา ค้นคว้าข้อมูลข่าวสารของราชการได้ ณ ศูนย์ข้อมูลข่าวสารเทศบาลตำบลสตึกซึ่งตั้งอยู่ที่อาคาร สำนักงานเทศบาลตำบลสตึก เลขที่ ๓๓๓ หมู่ ๑๐ ถนนสตึกสำราญตำบลสตึก อำเภอสตึก จังหวัดบุรีรัมย์ หมายเลขโทรศัพท์ ๐-๔๔๖๘-๑๐๑๙ในวันและเวลาราชการข้อ ๕ ประชาชนผู้ขอเข้าตรวจดูข้อมูลข่าวสารต้องแต่งกายสุภาพหรือตามความนิยมของท้องถิ่นข้อ ๖ ห้ามนำอาวุธเข้าไปในศูนย์ข้อมูลข่าวสารข้อ ๗ ห้ามนำอาหารหรือเครื่องดื่มมึนเมาเพื่อรับประทานหรือดื่มในศูนย์ข้อมูลข่าวสารข้อ ๘ ห้ามนำสัตว์เลี้ยงเข้าไปในศูนย์ข้อมูลข่าวสารข้อ ๙ การใช้สถานที่ต้องเคารพสถานที่ไม่ส่งเสียงดังจนเป็นการรบกวนผู้อื่นและต้องรักษาความเป็นระเบียบเรียบร้อยข้อ ๑๐ ประชาชนผู้ขอเข้าตรวจศึกษา ค้นคว้า ต้องลงทะเบียนในสมุดทะเบียนที่ศูนย์ข้อมูลข่าวสารจัดไว้ข้อ ๑๑ การตรวจ ค้นคว้าศึกษา ข้อมูลข่าวสารใดพึงใช้ความระมัดระวังและรักษาเยี่ยงวิญญูชนข้อ ๑๒ เมื่อตรวจค้นคว้าศึกษา เสร็จสิ้นแล้วให้นำไปคืนแก่เจ้าหน้าที่ประจำศูนย์ข้อมูลข่าวสารข้อ ๑๓ ห้ามนำข้อมูลข่าวสารใดออกนอกศูนย์ข้อมูลข่าวสารเว้นแต่ได้รับอนุญาตข้อ ๑๔ ผู้ใดประมาทเลินเล่อหรือจงใจทำให้ข้อมูลข่าวสารใด ชำรุด เสียหาย สูญหาย ต้องรับผิดชอบชดใช้ค่าเสียหายหรืออาจถูกฟ้องร้องได้ข้อ ๑๕ การยืมหรือขอสำเนาข้อมูลข่าวสารใดต้องได้รับอนุญาตและเสียค่าธรรมเนียมตามที่เทศบาลตำบลสตึกกำหนดข้อ ๑๖ ผู้ใดไม่ปฏิบัติตามระเบียบนี้ผู้รับผิดชอบดูแลศูนย์ข้อมูลข่าวสารสามารถแจ้งให้ผู้นั้นออกจากศูนย์ข้อมูลข่าวสารด้วยวิธีการอันสมควรประกาศณ วันที่ ๑๗ ธันวาคม พ.ศ. ๒๕๕๕วิมลนันท์ทิมาตฤกะนายกเทศมนตรีตำบลสตึกปริยานุช/ผู้จัดทำ๕ กุมภาพันธ์๒๕๕๖อุษมล/ผู้ตรวจ๕ กุมภาพันธ์๒๕๕๖[๑] ราชกิจจานุเบกษาเล่ม ๑๓๐/ตอนที่ ๑๓ ง/หน้า ๙/๓๑ มกราคม ๒๕๕๖
ประกาศกระทรวงอุตสาหกรรมประกาศกระทรวงอุตสาหกรรมฉบับที่ ๔๘๙๘ (พ.ศ. ๒๕๕๙)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ เรื่องกำหนดมาตรฐานผลิตภัณฑ์อุตสาหกรรมฟิวส์แรงดันไฟฟ้าต่ำเล่ม ๖คุณลักษณะเพิ่มเติมสำหรับตัวฟิวส์ที่ใช้ป้องกันระบบพลังงานของแรงดันพลังแสงอาทิตย์ อาศัยอำนาจตามความในมาตรา๑๕ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๗) พ.ศ.๒๕๕๘ รัฐมนตรีว่าการกระทรวงอุตสาหกรรมออกประกาศกำหนดมาตรฐานผลิตภัณฑ์อุตสาหกรรมฟิวส์แรงดันไฟฟ้าต่ำ เล่ม ๖ คุณลักษณะเพิ่มเติมสำหรับตัวฟิวส์ที่ใช้ป้องกันระบบพลังงานของแรงดันพลังแสงอาทิตย์มาตรฐานเลขที่ มอก. 2109 เล่ม 6 - 2559 ไว้ ดังมีรายละเอียดต่อท้ายประกาศนี้ ทั้งนี้ให้มีผลตั้งแต่วันที่ประกาศในราชกิจจานุเบกษาเป็นต้นไป[๑]ประกาศ ณ วันที่ ๔ตุลาคม พ.ศ. ๒๕๕๙อรรชกา สีบุญเรืองรัฐมนตรีว่าการกระทรวงอุตสาหกรรม[เอกสารแนบท้าย]๑. มาตรฐานผลิตภัณฑ์อุตสาหกรรมฟิวส์แรงดันไฟฟ้าต่ำ เล่ม ๖คุณลักษณะเพิ่มเติมสำหรับตัวฟิวส์ที่ใช้ป้องกันระบบพลังงานของแรงดันพลังแสงอาทิตย์(มอก. 2109 เล่ม 6 - 2559) (ดูข้อมูลจากภาพกฎหมาย)ปุณิกา/ปริยานุช/พิมพ์๑๙ ธันวาคม๒๕๕๙นุสรา/ตรวจ๓๐ มกราคม ๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๒๙๕ ง/หน้า ๑๓/๑๕ ธันวาคม ๒๕๕๙
ประกาศกระทรวงการคลังประกาศกระทรวงการคลังเรื่องผลการจำหน่ายตั๋วเงินคลังในเดือนพฤศจิกายน พ.ศ. ๒๕๕๙[๑] เพื่อให้เป็นไปตามความในมาตรา๑๖ แห่งพระราชบัญญัติการบริหารหนี้สาธารณะ พ.ศ. ๒๕๔๘กระทรวงการคลังขอประกาศให้ทราบโดยทั่วกันว่ากระทรวงการคลังโดยความเห็นชอบของคณะรัฐมนตรีอาศัยอำนาจตามความในมาตรา ๗ มาตรา ๑๔ และมาตรา ๒๐ (๓)แห่งพระราชบัญญัติการบริหารหนี้สาธารณะ พ.ศ. ๒๕๔๘ และที่แก้ไขเพิ่มเติมโดยพระราชบัญญัติการบริหารหนี้สาธารณะ (ฉบับที่ ๒) พ.ศ.๒๕๕๑ ได้ดำเนินการกู้เงินโดยวิธีการจำหน่ายตั๋วเงินคลังในเดือนพฤศจิกายนพ.ศ. ๒๕๕๙ โดยมีเงื่อนไขและสาระสำคัญดังนี้๑.วิธีการจัดจำหน่ายตั๋วเงินคลังวงเงินรวม ๒๕,๐๐๐ ล้านบาทมีดังนี้๑.๑วิธีการเสนอประมูลอัตราผลตอบแทน (Competitive Bidding: CB) ซึ่งผู้ที่ได้รับการจัดสรรตั๋วเงินคลัง ได้แก่ธนาคารพาณิชย์ บริษัทหลักทรัพย์ และกองทุนบำเหน็จบำนาญข้าราชการ๑.๒ วิธีการเสนอซื้อ (Non Competitive Bidding: NCB) ในวงเงินไม่เกินร้อยละ ๒๐ ของวงเงินจำหน่ายโดยวิธีการเสนอประมูลอัตราผลตอบแทนซึ่งไม่มีผู้ได้รับการจัดสรรตั๋วเงินคลัง๒.ผลการจำหน่ายตั๋วเงินคลังในเดือนพฤศจิกายนพ.ศ. ๒๕๕๙ โดยวิธีการเสนอประมูลอัตราผลตอบแทนวงเงินรวม ๒๕,๐๐๐ ล้านบาท ได้รับเงินจำนวน ๒๔,๙๗๒,๕๐๑,๘๒๓.๖๓ บาท โดยมีส่วนลดจำนวน๒๗,๔๙๘,๑๗๖.๓๗ บาท และทำให้ ณ สิ้นเดือนพฤศจิกายน พ.ศ.๒๕๕๙ มียอดตั๋วเงินคลังคงค้าง จำนวน ๔๐,๔๐๐ ล้านบาทสำหรับรายละเอียดการจำหน่ายตั๋วเงินคลัง มีดังนี้งวดที่วันที่จำหน่ายวันที่ชำระเงินวันที่ครบกำหนดอายุ(วัน)จำนวน(ล้านบาท)อัตราผลตอบแทนเฉลี่ยที่ประมูลได้(ร้อยละต่อปี)จำนวนเงินที่ประมูลได้(บาท)ส่วนลด(บาท)๕/๒๘/๖๐๓๑ ตุลาคม ๒๕๕๙๒ พฤศจิกายน ๒๕๕๙๓๐ พฤศจิกายน ๒๕๕๙๒๘๕,๐๐๐๑.๔๓๖๕๗๔,๙๙๔,๔๙๕,๙๔๒.๓๓๕,๕๐๔,๐๕๗.๖๗๖/๒๘/๖๐๗ พฤศจิกายน ๒๕๕๙๙ พฤศจิกายน ๒๕๕๙๗ ธันวาคม ๒๕๕๙๒๘๕,๐๐๐๑.๓๙๐๓๐๔,๙๙๔,๖๗๓,๐๑๕.๐๐๕,๓๒๖,๙๘๕.๐๐๗/๒๘/๖๐๑๔ พฤศจิกายน ๒๕๕๙๑๖ พฤศจิกายน ๒๕๕๙๑๔ ธันวาคม ๒๕๕๙๒๘๕,๐๐๐๑.๔๓๙๔๖๔,๙๙๔,๔๘๔,๘๖๗.๐๐๕,๕๑๕,๑๓๓.๐๐๘/๒๘/๖๐๒๑ พฤศจิกายน ๒๕๕๙๒๓ พฤศจิกายน ๒๕๕๙๒๑ ธันวาคม ๒๕๕๙๒๘๕,๐๐๐๑.๔๔๖๑๕๔,๙๙๔,๔๕๙,๒๗๓.๔๐๕,๕๔๐,๗๒๖.๖๐๙/๒๘/๖๐๒๘ พฤศจิกายน ๒๕๕๙๓๐ พฤศจิกายน ๒๕๕๙๒๘ ธันวาคม ๒๕๕๙๒๘๕,๐๐๐๑.๔๖๔๕๙๔,๙๙๔,๓๘๘,๗๒๕.๙๐๕,๖๑๑,๒๗๔.๑๐รวม๒๕,๐๐๐๑.๔๓๕๔๑๒๔,๙๗๒,๕๐๑,๘๒๓.๖๓๒๗,๔๙๘,๑๗๖.๓๗๓.ธนาคารแห่งประเทศไทยคิดค่าธรรมเนียมในการจัดการเกี่ยวกับตั๋วเงินคลังร้อยละ๐.๐๐๕ ของจำนวนตั๋วเงินคลังที่จำหน่ายได้๔.ในการกู้เงินโดยการจำหน่ายตั๋วเงินคลังเป็นการกู้เงินในรูปเงินทุนหมุนเวียนเพื่อรักษาระดับเงินคงคลังให้เพียงพอกับการใช้จ่ายของรัฐบาลโดยการกู้เงินในขณะหนึ่ง ๆ จะต้องไม่เกินวงเงินที่กำหนด เว้นแต่จะมีการลดวงเงินหรือเพิ่มวงเงินตามพระราชบัญญัติการบริหารหนี้สาธารณะพ.ศ. ๒๕๔๘ และที่แก้ไขเพิ่มเติมโดยพระราชบัญญัติการบริหารหนี้สาธารณะ (ฉบับที่ ๒)พ.ศ. ๒๕๕๑ ซึ่ง ณ ต้นปีงบประมาณ พ.ศ. ๒๕๖๐มีวงเงินตั๋วเงินคลังเพื่อใช้ในการบริหารเงินสดรับ เงินสดจ่ายของรัฐบาล จำนวน๘๐,๐๐๐ ล้านบาทประกาศ ณ วันที่ ๙ธันวาคม พ.ศ. ๒๕๕๙พชร อนันตศิลป์รองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินปฏิบัติราชการแทนรัฐมนตรีว่าการกระทรวงการคลังชวัลพร/ปริยานุช/จัดทำ๒๒ ธันวาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๙๗ ง/หน้า ๖/๑๙ ธันวาคม ๒๕๕๙
ประกาศอธิบดีกรมสรรพากรเกี่ยวกับภาษีเงินได้ (ฉบับที่ 210)เรื่อง กําหนดหลักเกณฑ์ วิธีการ และเงื่อนไขเพื่อการยกเว้นภาษีเงินได้ สําหรับเงินได้ที่จ่ายเป็นค่าใช้จ่ายในการจัดตั้งสถานรับเลี้ยงเด็กตามกฎหมายว่าด้วยการคุ้มครองเด็ก เพื่อเป็นสวัสดิการของลูกจ้างสําหรับสถานประกอบการของบริษัทหรือห้างหุ้นส่วนนิติบุค----------------------------------------------------------------------อาศัยอํานาจตามความในมาตรา 4 แห่งพระราชกฤษฎีกา ออกตามความในประมวลรัษฎากร ว่าด้วยการยกเว้นรัษฎากร (ฉบับที่ 526) พ.ศ. 2554 อธิบดีกรมสรรพากรกําหนดหลักเกณฑ์ วิธีการ และเงื่อนไขเพื่อการยกเว้นภาษีเงินได้สําหรับเงินได้ที่จ่ายเป็นค่าใช้จ่ายในการจัดตั้งสถานรับเลี้ยงเด็กตามกฎหมายว่าด้วยการคุ้มครองเด็ก เพื่อเป็นสวัสดิการของลูกจ้างสําหรับสถานประกอบการของบริษัทหรือห้างหุ้นส่วนนิติบุคคล ดังต่อไปนี้ข้อ ๑ ให้ยกเว้นภาษีเงินได้ให้แก่บริษัทหรือห้างหุ้นส่วนนิติบุคคล สําหรับเงินได้เป็นจํานวนร้อยละหนึ่งร้อยของรายจ่ายที่จ่ายเป็นค่าใช้จ่ายในการจัดตั้งสถานรับเลี้ยงเด็กตามกฎหมายว่าด้วยการคุ้มครองเด็ก เพื่อเป็นสวัสดิการของลูกจ้างสําหรับสถานประกอบการของบริษัทหรือห้างหุ้นส่วนนิติบุคคลนั้น เฉพาะในส่วนที่ไม่เกินหนึ่งล้านบาทค่าใช้จ่ายในการจัดตั้งสถานรับเลี้ยงเด็กตามกฎหมายว่าด้วยการคุ้มครองเด็กตามวรรคหนึ่ง หมายความถึง ค่าใช้จ่ายที่บริษัทหรือห้างหุ้นส่วนนิติบุคคลจําเป็นต้องจ่ายเพื่อให้สถานรับเลี้ยงเด็กของบริษัทหรือห้างหุ้นส่วนนิติบุคคลนั้น มีลักษณะและคุณสมบัติถูกต้องครบถ้วนตามหลักเกณฑ์ที่กําหนดในกฎกระทรวง กําหนดหลักเกณฑ์ วิธีการ และเงื่อนไขในการขอรับใบอนุญาตจัดตั้งสถานรับเลี้ยงเด็ก พ.ศ. 2549 จนได้รับใบอนุญาตจัดตั้งสถานรับเลี้ยงเด็กตามกฎหมายว่าด้วยการคุ้มครองเด็ก และต้องเป็นรายจ่ายที่ได้จ่ายไปตั้งแต่วันที่ 10 มิถุนายน พ.ศ. 2554 ถึงวันที่ 31 ธันวาคม พ.ศ. 2558ข้อ ๒ ประกาศนี้ให้ใช้บังคับตั้งแต่วันที่ 10 มิถุนายน พ.ศ. 2554 เป็นต้นไปผู้มีอํานาจลงนาม - ประกาศ ณ วันที่ 26 ธันวาคม พ.ศ. 2554 สาธิต รังคสิริ(นายสาธิต รังคสิริ)อธิบดีกรมสรรพากร
กฎกระทรวงกฎกระทรวงฉบับที่ ๓๐ (พ.ศ. ๒๕๓๙)ออกตามความในพระราชบัญญัติการพนันพุทธศักราช ๒๔๗๘[๑] อาศัยอำนาจตามความในมาตรา ๑๖ แห่งพระราชบัญญัติการพนัน พุทธศักราช๒๔๗๘ ซึ่งแก้ไขเพิ่มเติมโดยพระราชบัญญัติการพนัน (ฉบับที่ ๖) พ.ศ. ๒๕๐๓ และมาตรา๑๗ แห่งพระราชบัญญัติการพนัน พุทธศักราช ๒๔๗๘ รัฐมนตรีว่าการกระทรวงมหาดไทยออกกฎกระทรวงไว้ดังต่อไปนี้ข้อ ๑ความในข้อ ๑๒ (๓) แห่งกฎกระทรวง ฉบับที่ ๑๗ (พ.ศ.๒๕๐๓) ออกตามความในพระราชบัญญัติการพนันพุทธศักราช ๒๔๗๘ มิให้ใช้บังคับกับการออกสลากบำรุงสภากาชาดไทยที่สภากาชาดไทยในพระบรมราชูปถัมภ์ ได้ออกเพื่อนำรายได้ไปสร้างตึกนวมินทราชินี งวดที่ ๒ข้อ ๒ให้ผู้รับใบอนุญาตการเล่นสลากกินแบ่งที่สภากาชาดไทย ในพระบรมราชูปถัมภ์ได้ออกเพื่อนำรายได้ไปสร้างตึกนวมินทราชินี งวดที่ ๒ เสียภาษีในอัตราร้อยละ ๐.๕แห่งยอดราคาสลากซึ่งมีผู้รับซื้อก่อนหักรายจ่ายข้อ ๓กฎกระทรวงนี้ให้ใช้บังคับตั้งแต่วันที่ ๙ ธันวาคม พ.ศ. ๒๕๓๖ เป็นต้นไปให้ไว้ ณ วันที่ ๘ กุมภาพันธ์ พ.ศ. ๒๕๓๙บรรหาร ศิลปอาชารัฐมนตรีว่าการกระทรวงมหาดไทยหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่สภากาชาดไทยในพระบรมราชูปถัมภ์ ได้ออกสลากบำรุงสภากาชาดไทยเพื่อนำรายได้ไปสร้างตึกนวมินทราชินี งวดที่ ๒ สมควรกำหนดให้ผู้รับอนุญาตการเล่นสลากกินแบ่งดังกล่าวเสียภาษีในอัตราร้อยละ๐.๕ แห่งยอดราคาสลากซึ่งมีผู้รับซื้อก่อนหักรายจ่าย จึงจำเป็นต้องออกกฎกระทรวงนี้คณิตา/ผู้จัดทำ๑๗ มกราคม ๒๕๕๔[๑] ราชกิจจานุเบกษาเล่ม ๑๑๓/ตอนที่ ๔ ก/หน้า ๘/๒๖ กุมภาพันธ์ ๒๕๓๙
ประกาศสํานักงานคณะกรรมการป้องกันและปราบปรามการทุจริตแห่งชาติเรื่อง รายงานผลการตรวจสอบและผลการปฏิบัติหน้าที่ ประจําปี พ.ศ. 2552---------------------------- ตามที่รัฐธรรมนูญแห่งราชอาณาจักรไทย พุทธศักราช 2550 มาตรา 250 (6) กําหนดให้คณะกรรมการป้องกันและปราบปรามการทุจริตแห่งชาติ ประกาศรายงานผลการตรวจสอบและผลการปฏิบัติหน้าที่พร้อมข้อสังเกตในราชกิจจานุเบกษา ฉะนั้น เพื่อปฏิบัติให้เป็นไปตามความในมาตรา 250 (6) ของรัฐธรรมนูญแห่งราชอาณาจักรไทยพุทธศักราช 2550 สํานักงานคณะกรรมการป้องกันและปราบปรามการทุจริตแห่งชาติ จึงขอประกาศรายงานผลการตรวจสอบและผลการปฏิบัติหน้าที่ ประจําปี พ.ศ. 2552 ในราชกิจจานุเบกษาตามท้ายประกาศนี้ผู้มีอํานาจลงนาม - ประกาศ ณ วันที่ 2 กันยายน พ.ศ. 2554 อภินันทน์ อิศรางกูร ณ อยุธยาเลขาธิการคณะกรรมการป้องกันและปราบปรามการทุจริตแห่งชาติ
ประกาศนายทะเบียนกลางประกาศนายทะเบียนกลางเรื่องมอบหมายกิจการอันอยู่ในอำนาจหน้าที่ของนายทะเบียนกลางเกี่ยวกับการพักใช้หรือเพิกถอนใบอนุญาตเป็นผู้ขับรถพ.ศ. ๒๕๕๖[๑] โดยที่กฎหมายว่าด้วยรถยนต์บัญญัติให้นำใบอนุญาตเป็นผู้ขับรถในประเภทการขนส่งประจำทางการขนส่งไม่ประจำทางหรือการขนส่งโดยรถขนาดเล็กตามกฎหมายว่าด้วยการขนส่งทางบกมาใช้แทนใบอนุญาตขับรถยนต์สาธารณะตามกฎหมายว่าด้วยรถยนต์ได้ ดังนั้นเพื่อให้การดำเนินมาตรการเกี่ยวกับการพักใช้หรือเพิกถอนใบอนุญาตเป็นผู้ขับรถดังกล่าวที่นำไปใช้แทนใบอนุญาตขับรถยนต์สาธารณะตามกฎหมายว่าด้วยรถยนต์เป็นไปด้วยความเรียบร้อยและมีประสิทธิภาพอาศัยอำนาจตามความในมาตรา ๖ แห่งพระราชบัญญัติการขนส่งทางบก พ.ศ. ๒๕๒๒นายทะเบียนกลางจึงมอบหมายกิจการอันอยู่ในอำนาจหน้าที่ของนายทะเบียนกลางไว้ดังต่อไปนี้ให้บุคคลดังต่อไปนี้เป็นผู้ทำการแทนในส่วนที่เกี่ยวกับการพักใช้หรือเพิกถอนใบอนุญาตเป็นผู้ขับรถในประเภทการขนส่งประจำทางการขนส่งไม่ประจำทาง หรือการขนส่งโดยรถขนาดเล็ก ตามกฎหมายว่าด้วยการขนส่งทางบกซึ่งใช้แทนใบอนุญาตขับรถยนต์สาธารณะตามกฎหมายว่าด้วยรถยนต์สำหรับการกระทำความผิดในข้อหาไม่ใช้มาตรค่าโดยสาร ปฏิเสธไม่รับจ้างบรรทุกคนโดยสารไม่ส่งคนโดยสาร ณ สถานที่ตามที่ตกลงกันไว้หรือทอดทิ้งผู้โดยสารระหว่างทาง ตามมาตรา๕ (๒) ประกอบกับมาตรา ๕๘ และมาตรา ๕๗ จัตวา มาตรา ๕๗ เบญจ ประกอบกับมาตรา ๖๖/๒แห่งพระราชบัญญัติรถยนต์ พ.ศ. ๒๕๒๒ ที่เกิดภายในเขตกรุงเทพมหานครและภายในเขตจังหวัดอื่น๑.รองอธิบดี (ฝ่ายปฏิบัติการ)๒.ผู้อำนวยการสำนักงานขนส่งกรุงเทพมหานครพื้นที่ ๑, ๒, ๓, ๔ และ ๕๓.หัวหน้ากลุ่มวิชาการขนส่ง สำนักงานขนส่งกรุงเทพมหานครพื้นที่ ๑, ๒, ๓, ๔ และ ๕๔.หัวหน้าส่วนใบอนุญาตขับรถ สำนักงานขนส่งกรุงเทพมหานครพื้นที่ ๕๕.หัวหน้าฝ่ายใบอนุญาตขับรถ สำนักงานขนส่งกรุงเทพมหานครพื้นที่ ๑, ๒, ๓ และ ๔๖.หัวหน้างานใบอนุญาตผู้ประจำรถและใบอนุญาตขับรถอื่น ส่วนใบอนุญาตขับรถสำนักงานขนส่งกรุงเทพมหานครพื้นที่ ๕๗.ผู้อำนวยการกองตรวจการขนส่งทางบก๘.หัวหน้าฝ่ายตรวจการ กองตรวจการขนส่งทางบก๙.หัวหน้าฝ่ายสืบสวน กองตรวจการขนส่งทางบก๑๐.หัวหน้าฝ่ายเปรียบเทียบ กองตรวจการขนส่งทางบก๑๑.ขนส่งจังหวัด๑๒.หัวหน้ากลุ่มวิชาการขนส่ง สำนักงานขนส่งจังหวัด๑๓.หัวหน้าฝ่ายใบอนุญาตขับรถ สำนักงานขนส่งจังหวัด๑๔.หัวหน้าสำนักงานขนส่งจังหวัดสาขาประกาศ ณ วันที่ ๑๕สิงหาคม พ.ศ. ๒๕๕๖สมชัย ศิริวัฒนโชคอธิบดีกรมการขนส่งทางบกนายทะเบียนกลางปริยานุช/ผู้จัดทำ๑๘ ตุลาคม ๒๕๕๖โชติกานต์/ผู้ตรวจ๒๓ ตุลาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๓๖ ง/หน้า ๔๔/๑๖ ตุลาคม ๒๕๕๖
ประกาศกระทรวงอุตสาหกรรมฉบับที่ 3662 (พ.ศ. 2550)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง ยกเลิกมาตรฐานผลิตภัณฑ์อุตสาหกรรมกรดบอริก บอริกออกไซด์ ไดโซเดียมเททระบอเรต โซเดียมเพอร์บอเรตและโซเดียมบอเรตดิบสําหรับอุตสาหกรรม - การวิเคราะห์หาปริมาณเหล็ก - วิธี 2,2’ - ไบไพริดิลโฟโตเมทริก---------------------------------อื่นๆ - โดยที่เป็นการสมควรยกเลิกมาตรฐานผลิตภัณฑ์อุตสาหกรรมกรดบอริก บอริกออกไซด์ ไดโซเดียมเททระบอเรต โซเดียมเพอร์บอเรตและโซเดียมบอเรตดิบสําหรับอุตสาพกรรม - การวิเคราะห์หาปริมาณเหล็ก - วิธี 2,2’ - ไบไพริดิลโฟโตเมทริก มาตรฐานเลขที่ มอก. 2023 - 2543 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ 3013 (พ.ศ. 2544) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง กําหนดมาตรฐานผลิตภัณฑ์อุตสาหกรรมกรดบอริก บอริกออกไซด์ ไดโซเดียมเททระบอเรต โซเดียมเพอร์บอเรตและโซเดียมบอเรตดิบสําหรับอุตสาหกรรม - การวิเคราะห์หาปริมาณเหล็ก - วิธี 2,2’ - ไบไพริดิลโฟโตเมทริก ลงวันที่ 31 ตุลาคม พ.ศ. 2544 ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 29 มกราคม พ.ศ. 2550 โฆสิต ปั้นเปี่ยมรัษฏ์รัฐมนตรีว่าการกระทรวงอุตสาหกรรม
พระราชกฤษฎีกาพระราชกฤษฎีกากำหนดให้ผลิตภัณฑ์อุตสาหกรรมมอเตอร์คอมเพรสเซอร์ต้องเป็นไปตามมาตรฐานพ.ศ.๒๕๕๐ ภูมิพลอดุลยเดชป.ร.ให้ไว้ณ วันที่ ๖ กรกฎาคม พ.ศ. ๒๕๕๐เป็นปีที่๖๒ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดให้ผลิตภัณฑ์อุตสาหกรรมมอเตอร์คอมเพรสเซอร์ต้องเป็นไปตามมาตรฐานและได้ดำเนินการตามความในมาตรา ๑๘ แห่งพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่๖) พ.ศ. ๒๕๔๘ แล้วอาศัยอำนาจตามความในมาตรา ๑๖ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๔๙ และมาตรา ๑๗แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดให้ผลิตภัณฑ์อุตสาหกรรมมอเตอร์คอมเพรสเซอร์ต้องเป็นไปตามมาตรฐานพ.ศ. ๒๕๕๐มาตรา ๒[๑]พระราชกฤษฎีกานี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปมาตรา ๓ ผลิตภัณฑ์อุตสาหกรรมมอเตอร์คอมเพรสเซอร์ต้องเป็นไปตามมาตรฐานเลขที่มอก. ๘๑๒-๒๕๔๘ ตามประกาศกระทรวงอุตสาหกรรม ฉบับที่ ๓๓๘๗ (พ.ศ. ๒๕๔๘)ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ เรื่องยกเลิกมาตรฐานผลิตภัณฑ์อุตสาหกรรมมอเตอร์คอมเพรสเซอร์และกำหนดมาตรฐานผลิตภัณฑ์อุตสาหกรรมมอเตอร์คอมเพรสเซอร์ เฉพาะด้านความปลอดภัยลงวันที่ ๑๙ กรกฎาคม พ.ศ. ๒๕๔๘มาตรา ๔ ให้รัฐมนตรีว่าการกระทรวงอุตสาหกรรมรักษาการตามพระราชกฤษฎีกานี้ผู้รับสนองพระบรมราชโองการพลเอกสุรยุทธ์ จุลานนท์นายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากผลิตภัณฑ์อุตสาหกรรมมอเตอร์คอมเพรสเซอร์เป็นอุปกรณ์สำคัญที่ใช้ในชีวิตประจำวันอย่างแพร่หลายจำเป็นต้องควบคุมคุณภาพผลิตภัณฑ์ดังกล่าวเพื่อความปลอดภัยและเพื่อป้องกันความเสียหายอันอาจจะเกิดแก่ประชาชนและเศรษฐกิจของประเทศในการนี้ได้มีประกาศกระทรวงอุตสาหกรรม ฉบับที่ ๓๓๘๗ (พ.ศ. ๒๕๔๘)ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ เรื่องยกเลิกมาตรฐานผลิตภัณฑ์อุตสาหกรรมมอเตอร์คอมเพรสเซอร์และกำหนดมาตรฐานผลิตภัณฑ์อุตสาหกรรมมอเตอร์คอมเพรสเซอร์เฉพาะด้านความปลอดภัย ลงวันที่ ๑๙ กรกฎาคม พ.ศ. ๒๕๔๘และได้มีการดำเนินการรับฟังความคิดเห็นของตัวแทนของกลุ่มผู้มีส่วนได้เสียหรือผู้มีประโยชน์เกี่ยวข้องครบถ้วนตามความในมาตรา๑๘ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่๖) พ.ศ. ๒๕๔๘ แล้วสมควรกำหนดให้ผลิตภัณฑ์อุตสาหกรรมมอเตอร์คอมเพรสเซอร์ต้องเป็นไปตามมาตรฐานจึงจำเป็นต้องตราพระราชกฤษฎีกานี้โสรศ/ผู้จัดทำ๖สิงหาคม ๒๕๕๐[๑] ราชกิจจานุเบกษาเล่ม ๑๒๔/ตอนที่ ๓๗ ก/หน้า ๑/๒๗ กรกฎาคม ๒๕๕๐
คำสั่งกระทรวงแรงงานที่๑๓๘/๒๕๖๑เรื่องแต่งตั้งพนักงานตรวจแรงงานตามพระราชบัญญัติคุ้มครองแรงงาน พ.ศ. ๒๕๔๑[๑] ตามที่กระทรวงแรงงานได้มีคำสั่งที่๓๓/๒๕๖๐ ลงวันที่ ๑๕ กุมภาพันธ์ พ.ศ. ๒๕๖๐ เรื่องแต่งตั้งพนักงานตรวจแรงงานตามพระราชบัญญัติคุ้มครองแรงงาน พ.ศ. ๒๕๔๑ นั้นเนื่องจากศูนย์บัญชาการแก้ไขปัญหาการทำการประมงผิดกฎหมายที่จัดตั้งขึ้นตามคำสั่งหัวหน้าคณะรักษาความสงบแห่งชาติ ที่ ๑๐/๒๕๕๘เรื่อง การแก้ไขปัญหาการทำการประมงผิดกฎหมายขาดการรายงาน และไร้การควบคุมลงวันที่ ๒๙ เมษายน พ.ศ. ๒๕๕๘ ได้มีการปรับโครงสร้างอัตรากำลังเจ้าหน้าที่ซึ่งปฏิบัติหน้าที่ประจำศูนย์ควบคุมการแจ้งเรือเข้า- ออก (PIPO) มีผลให้อัตรากำลังพนักงานตรวจแรงงานซึ่งปฏิบัติงานประจำศูนย์ดังกล่าวไม่สอดคล้องต่อการปรับโครงสร้างดังกล่าวจึงสมควรแก้ไขเพิ่มเติมคำสั่งที่ ๓๓/๒๕๖๐ ลงวันที่ ๑๕ กุมภาพันธ์ พ.ศ. ๒๕๖๐ เรื่องแต่งตั้งพนักงานตรวจแรงงานตามพระราชบัญญัติคุ้มครองแรงงาน พ.ศ. ๒๕๔๑เพื่อให้มีพนักงานตรวจแรงงานเพียงพอต่อการให้ความคุ้มครองลูกจ้างในการป้องกันและแก้ไขปัญหาการค้ามนุษย์ด้านแรงงานซึ่งเป็นนโยบายสำคัญของรัฐบาลอาศัยอำนาจตามความในมาตรา ๖แห่งพระราชบัญญัติคุ้มครองแรงงาน พ.ศ. ๒๕๔๑ รัฐมนตรีว่าการกระทรวงแรงงานจึงมีคำสั่งดังต่อไปนี้ให้เพิ่มความต่อไปนี้เป็นข้อ๓/๑ ของคำสั่งกระทรวงแรงงานที่ ๓๓/๒๕๖๐ ลงวันที่ ๑๕ กุมภาพันธ์ พ.ศ. ๒๕๖๐ เรื่องแต่งตั้งพนักงานตรวจแรงงานตามพระราชบัญญัติคุ้มครองแรงงาน พ.ศ. ๒๕๔๑ข้อ๓/๑ พนักงานตรวจแรงงานตามข้อ ๒ (๑)(๑.๓) (๒) (๒.๓) (๒) (๒.๔) ให้มีอำนาจตามมาตรา ๑๓๙ (๓)แห่งพระราชบัญญัติคุ้มครองแรงงาน พ.ศ. ๒๕๔๑ ดังนี้มีคำสั่งเป็นหนังสือให้นายจ้างหรือลูกจ้างปฏิบัติให้ถูกต้องตามพระราชบัญญัตินี้ เฉพาะในงานประมงทะเลตามกฎกระทรวงคุ้มครองแรงงานในงานประมงทะเลพ.ศ. ๒๕๕๗ในโรงงานประกอบกิจการเกี่ยวกับสัตว์น้ำตามกฎหมายว่าด้วยโรงงานและสถานประกอบกิจการที่ประกอบกิจการเกี่ยวกับการแปรรูปสัตว์น้ำตามกฎหมายว่าด้วยการประมงทั้งนี้ ตั้งแต่บัดนี้เป็นต้นไปสั่งณ วันที่ ๓ เมษายน พ.ศ. ๒๕๖๑พลตำรวจเอกอดุลย์ แสงสิงแก้วรัฐมนตรีว่าการกระทรวงแรงงานพิมพ์มาดา/จัดทำ๑๘มิถุนายน ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๐๖ ง/หน้า ๒๒/๙ พฤษภาคม ๒๕๖๑
ระเบียบคณะกรรมการข้าราชการฝ่ายศาลปกครองว่าด้วยค่าเช่าบ้านข้าราชการฝ่ายศาลปกครอง (ฉบับที่ ๒)พ.ศ. ๒๕๔๙โดยที่เห็นสมควรแก้ไขเพิ่มเติมระเบียบคณะกรรมการข้าราชการฝ่ายศาลปกครอง ว่าด้วยค่าเช่าบ้านข้าราชการฝ่ายศาลปกครอง พ.ศ. ๒๕๔๕ เพื่อให้ชัดเจนและเหมาะสมมากยิ่งขึ้น อาศัยอํานาจตามความในมาตรา ๘๔ (๙) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง ว่าด้วยค่าเช่าบ้านข้าราชการฝ่ายศาลปกครอง (ฉบับที่ ๒) พ.ศ. ๒๕๔๙"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[1](
คำพิพากษาศาลฎีกาที่ 1183/2494หลักกฎหมาย: ผู้ที่สมัครใจเข้าวิวาทต่อสู้ทำร้ายร่างกายซึ่งกันและกันนั้น ทางนิตินัยไม่ถือว่าเป็นผู้เสียหายจึงไม่มีอำนาจฟ้องขอให้ลงโทษซึ่งกันและกันได้ตามที่บัญญัติไว้ในประมวลกฎหมายวิธีพิจารณาความอาญา มาตรา 28(2) ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1183/2494นายเฮง แซ่เฮงโจทก์นายบุญธง พงษ์เจริญ นางล้วน พงษ์เจริญจำเลยน.ส.ซิวหลี พงษ์เจริญจำเลย ป.วิ.อ. ม. 2 (4), ม. 28 (2)ผู้ที่สมัครใจเข้าวิวาทต่อสู้ทำร้ายร่างกายซึ่งกันและกันนั้น ทางนิตินัยไม่ถือว่าเป็นผู้เสียหายจึงไม่มีอำนาจฟ้องขอให้ลงโทษซึ่งกันและกันได้ตามที่บัญญัติไว้ในประมวลกฎหมายวิธีพิจารณาความอาญา มาตรา 28(2)(มนูกิจวิมลอรรถ-นาถปรีชา-ดุลยทัณฑ์ชนาณัติ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1183/2494นายเฮง แซ่เฮงโจทก์นายบุญธง พงษ์เจริญ นางล้วน พงษ์เจริญจำเลยน.ส.ซิวหลี พงษ์เจริญจำเลย ป.วิ.อ. ม. 2 (4), ม. 28 (2)ผู้ที่สมัครใจเข้าวิวาทต่อสู้ทำร้ายร่างกายซึ่งกันและกันนั้น ทางนิตินัยไม่ถือว่าเป็นผู้เสียหายจึงไม่มีอำนาจฟ้องขอให้ลงโทษซึ่งกันและกันได้ตามที่บัญญัติไว้ในประมวลกฎหมายวิธีพิจารณาความอาญา มาตรา 28(2)(มนูกิจวิมลอรรถ-นาถปรีชา-ดุลยทัณฑ์ชนาณัติ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ